**Excel házi feladat**

1. Hozz létre egy új Excel táblázatot.
2. Gépeld be a mintán szereplő értékeket (vagy másold át a kapott fájlból az adatokat).
3. Oldd meg a következő feladatokat.

A feladatok megoldásakor vedd figyelembe a következőket:

* *A számításokhoz használj másolható képletet!*
* *A részfeladatok között van olyan, amely egy korábbi kérdés eredményét használja fel. Ha egy részfeladatot nem sikerül megoldani, akkor táblázatba írj be tetszőleges (a minta szerinti nagyságrendű) számokat, és azzal dolgozz a továbbiakban!*
* *A minta és a feladat számadatai eltérhetnek.*

1. A Mátyás Király Gimnázium 9E osztályos tanulói diáknapi versenyben vettek részt. A táblázatban feljegyezték, hogy melyik versenyben hány pontot ért el a diák. A J oszlopban határozza meg, hogy összesen hány pontot gyűjtött.
2. A táblázat alatt határozza meg, hogy az egyes versenyszámokban összesen és átlagosan hány pontot értek el a tanulók. Az átlagot formázza meg úgy, hogy két tizedes jegy pontossággal jelenjen meg a táblázatban.
3. A K oszlopban határozza meg, hogy melyik diák hány versenyszámban indult.
4. Az osztályfőnök a diáknap előtt kikötötte, hogy mindenkinek legalább 3 versenyben indulnia kell. Azoknak a diákoknak, akik nem indultak elegendő számú versenyen osztályfőnöki intőt akar adni. Töltse ki az L oszlopot ennek megfelelően.
5. A Szülői Munkaközösség a 20 pontnál többet elérő diákokat könyvutalvánnyal jutalmazza. Az utalvány összege annyiszor 500 Ft, ahány ponttal többet ért el a diák, mint 20 pont. Töltse ki az M oszlopot!
6. Formázza meg a táblázatot a minta alapján
7. Mentsd el a fájlt a következő néven: vezetékneved (ékezet nélkül) + keresztneved első betűje (ékezet nélkül)+ 9. Például: Kovács György esetén a fájlnév kovacsgy9 stb.

**Minta a feladat megoldásához:**

